Cuneiform Tablet Kt d/k 28b (AKT 10 40a)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB ḫa-za-mì-il₅ DUMU ḫa-ma-ar KIŠIB a-šùr-i-dí DUMU dan-a-šùr KIŠIB pí-ir-wa DUMU a-zu KIŠIB tár-ḫu-a-lá DUMU tí-wa-tí-a KIŠIB ḫu-ší-ú-ma-an DUMU ḫa-ar-ša-a KIŠIB lu-ùḫ-ra-aḫ-šu DUMU ša-wa-na KIŠIB ga-lu-lu DUMU ša-am-na-aḫ-šu KIŠIB ga-lá-a DUMU a-ta-aḫ-šu 0.5 ma-na KÙ.BABBAR na-ru-uq ŠE-um na-ru-uq GIG 20 ma-ak-ri-e-iš 20 a-ší-iš ša e-ri-qí-im ù ša e-pí-nim i-ṣé-er tár-ḫu-a-lá ḫu-ší-ú-ma-an lu-ùḫ-ra-aḫ-šu ga-lu-lu ga-lá-a a-lúm{ki} tal-wa-aḫ-šu-ša-ra pí-ir-wa ša lu-ḫi-tim i-šu KÙ.BABBAR ù ú-ṭá-tám i-na ḫa-ar-pí-im i-du-nu ù-ṭá-tám a-na kà-ni-ìš{ki} šu-nu-ma i-ša-du-du-nim ù-ṭá-tám i-na DUG-tim ša pí-ir-wa-ma i-ma-du-du KÙ.BABBAR i-na qá-qá-ad šál-mì-šu-nu ù ke-ni-šu-nu ra-ki-is